ಡಬ್ಳ್ಯೂ.ವಿ.ಓ. ಕ್ವಿನ್ ವರ್ಣಿಸಿದ ಕ್ರಮದ ಪ್ರಕಾರ ಹಾಗೂ ಇತ್ತೀಚೆಗೆ "ಯೂಫೆಮಿಸಂ ಟ್ರೆಡ್ ಮಿಲ್" ಎಂದು ಸ್ಟೀವನ್ ಪಿಂಕರ್ ರಿಂದ ಕರೆಯಲ್ಪಟ್ ಕ್ರಮದ ರೀತ್ಯಾ ಸೌಮ್ಯೋಕ್ತಿಗಳು ಕಾಲಕ್ರಮೇಣ ತಾವೇ ನಿಷೇಧಿತ ಪದಗಳಾಗಿಬಿಡುತ್ತವೆ.("cf." ವಿತ್ತಶಾಸ್ತ್ರದಲ್ಲಿನ ಗ್ರೀನ್ ಶಾರ ನಿಯಮ). ಇದು ಬಹಳ ಪರಿಚಿತವಾದ ಭಾಷಾ ಕ್ರಮವಾದ 'ಹೀಗಳಿಕೆ' ಅಥವಾ 'ಭಾಷಾಶಾಸ್ತ್ರದ ಬದಲಾವಣೆ'.

ನಿರಂತರವಾಗಿ ಬದಲಾಗುವ ಲಂಡನ್ ನ ಆಡುಭಾಷೆಯ ಬಗ್ಗೆ "ಡೌನ್ ಎಂಡ್ ಔಟ್ ಇನ್ ಪ್ಯಾರಿಸ್ ಎಂಡ್ ಲಂಡನ್" ನಲ್ಲಿ ಟೀಕೆ ಮಾಡುತ್ತಾ, ಜಾರ್ಜ್ ಆರ್ವೆಲ್ ಸೌಮ್ಯೋಕ್ತಿ ಟ್ರೆಡ್ ಮಿಲ್ ಮತ್ತು ಕಟೂಕ್ತಿ ಟ್ರೆಡ್ ಮಿಲ್ ಎರಡನ್ನೂ ಉಲ್ಲೇಖಿಸಿದರು. ಅವರು ಈ ಈಗ-ಸ್ಥಾಪಿತವಾದ ಪದಗಳನ್ನು ಬಳಸಲಿಲ್ಲ, ಬದಲಿಗೆ 1933ರಿಂದ ಕ್ರಮವಾಗಿ ಮುಂದುವರಿದ ವಿಧಿಯನ್ನು ಗಮನಿಸಿ, ಟೀಕಿಸಿದರು.

ಪ್ರಾಥಮಿಕವಾಗಿ ಸೌಮ್ಯೋಕ್ತಿಯಂತೆ ಬಳಸುವ ಪದಗಳು ಕ್ರಮೇಣ ತಮ್ಮ ಸೌಮ್ಯತಾ ಗುಣಗಳನ್ನು ಕಳೆದುಕೊಂಡುಬಿಡುತ್ತವೆ ಮತ್ತು ಅವು ಸೂಚಿಸುವ ವಿಷಯಗಳ ಬಗ್ಗೆ ನಕಾರಾತ್ಮಕ ಗೂಡಾರ್ಥಗಳನ್ನು ಪಡೆದುಬಿಡುತ್ತವೆ. ಕೆಲವು ಸಂದರ್ಭಗಳಲ್ಲಿ, ಅವುಗಳನ್ನು ಕೆಣಕಲು ಬಳಸಲಾಗುತ್ತದೆ ಮತ್ತು ಆಗ ಅವು ಕಟೂಕ್ತಿಗಳಾಗಿಬಿಡುತ್ತವೆ.

ಉದಾಹರಣೆಗೆ"ಕಾಂಸೆಂಟ್ರೇಷನ್ ಕ್ಯಾಂಪ್" ಎಂಬ ಪದಪುಂಜವು, ಬೋಯರ್ ಪಂಗಡದ ಶ್ರೀಸಾಮಾನ್ಯರನ್ನು ಸಾಂದ್ರವಾದ ಕಟ್ಟಡಗಳಲ್ಲಿ (ಒಂದೇ ಕಟ್ಟಡದಲ್ಲಿ ಬಹಳ ಜನಗಳು) ಕೂಡಿಹಾಕುವಂತಹ ಶಿಬಿರಗಳಿಗೆ, ಬ್ರಿಟಿಷರಿಂದ, ಎರಡನೆಯ ಬೋಯರ್ ಯುದ್ಧದ ಬಳಸಲಾಗುತ್ತಿತ್ತು, ಏಕೆಂದರೆ ಆ ಪದಪುಂಜವು ನಮ್ರ ಹಾಗೂ ನಿರಪಮಾನಕರವಾಗಿ ತೋರುತ್ತಿತ್ತು..

ಅಲ್ಲದೆ, ಕೆಲವು ಇಂಗ್ಲಿಷ್ ಕ್ರಮಗಳಲ್ಲಿ, "ಲ್ಯಾವೇಟರಿ" ಅಥವಾ "ಟಾಯ್ಲೆಟ್" ಎಂಬ ಸೌಮ್ಯೋಕ್ತಿಗಳನ್ನು ಈಗ ಅನುಚಿತವೆಂದು ಪರಿಗಣಿಸಲಾಗುತ್ತಿದ್ದು, "ಬಾತ್ ರೂಂ", ಮತ್ತು "ವಾಟರ್ ಕ್ಲಾಸೆಟ್" ಪದಗಳು ಬಳಕೆಯಲ್ಲಿವೆ, ಕೆಲವೆಡೆ ಈ ಪದಗಳು ಸಹ "ರೆಸ್ಟ್ ರೂಂ" ಮತ್ತು "W.C." ಆಗಿ ಮಾರ್ಪಟ್ಟಿವೆ. ಇಡೀ ಭೂಗೋಳದಲ್ಲಿ ಸಾಂದ್ರವಾಗಿ ಹರಡಿರುವ ಸೌಮ್ಯೋಕ್ತಗಳಿಗೆ ಇವು ದೃಷ್ಟಾಂತಗಳಾಗಿವೆ. "ರೆಸ್ಟ್ ರೂಂ" ಎಂಬ ಉಕ್ತಿಯು ಯುನೈಟೆಡ್ ಸ್ಟೇಟ್ಸ್ ಅಲ್ಲದೆ ಇತರೆಡೆಗಳಲ್ಲಿ ಪ್ರಯೋಗಿಸುವುದು ಅಪರೂಪ. "W.C."ಪದವು ಮೊದಲು ಯುನೈಟೆಡ್ ಕಿಂಗ್ಡಂನಲ್ಲಿ ಜನಪ್ರಿಯವಾಗಿತ್ತು, ಆದರೆ ಈಗ ಅದು ಜನರಿಂದ ಹೆಚ್ಚು ಬಳಕೆಯಾಗುತ್ತಿಲ್ಲ, ಆದರೆ ಫ್ರಾನ್ಸ್, ಜರ್ಮನಿ ಮತ್ತು ಹಂಗೇರಿಗಳಲ್ಲಿ ಆಯ್ದ ಶಿಷ್ಟಪದವಾಗಿ ಜನಪ್ರಿಯವಾಗುತ್ತಿದೆ.

ಅಂತೆಯೇ, ತಮ್ಮ ಮೂಲ ಭಾಷೆಯಲ್ಲಿಯೇ ಸೌಮ್ಯೋಕ್ತಿಗಳಾದ ವೈಜ್ಞಾನಿಕ ಮತ್ತು ವೈದ್ಯಕೀಯ ಪದಗಳು, ಉದಾಹರಣೆಗೆ "ಏನಸ್(ಗುದದ್ವಾರ)" (ಲ್ಯಾಟಿನ್: "ರಿಂಗ್(ವರ್ತುಲ)" ಎಂದರ್ಥ), "ವಜೈನಾ(ಯೋನಿನಾಳ)" (ಲ್ಯಾಟಿನ್: "ಷೀತ್(ಪೊರೆ)"
ಅಥವಾ "ಪ್ಯುಡೆಂಡಮ್(ಯೋನಿ)"(ಅರ್ಥಾತ್ ಯಾವುದರ ಬಗ್ಗೆ ಲಜ್ಜಿತರಾಗಿರಬೇಕೋ ಅದು)ಈಗ ಕೊಂಚ ಅನುಚಿತವೆಂದು ಪರಿಗಣಿಸಲಾಗುತ್ತಿದ್ದು, ಶಿಷ್ಟ ಸಂಭಾಷಣೆಗಳಲ್ಲಿ ಬೇರೆ ಸೌಮ್ಯೋಕ್ತಿಗಳನ್ನು ಬದಲಿಗೆ ಬಳಸಬೇಕಾಗಿದೆ. 

ಶಬ್ದವ್ಯುತ್ಪತ್ತಿ
ಬಳಕೆ
ಬೈಗುಳಕ್ಕೆ ಸಂಬಂಧಿಸಿದ ಸೌಮ್ಯೋಕ್ತಿಗಳು
ಸೌಮ್ಯೋಕ್ತಿ ಟ್ರೆಡ್ ಮಿಲ್